
REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 24. rujna 2026. godine 
u postupku po prijedlogu za otvaranje stečaja nad dužnikom
CCV ADRIA d.o.o., Vodnjan, Barbariga, Perojska ulica 19, OIB 85099930295,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka

OD SUDA NAZOČNI:
Tijana Licul, stečajni sudac
Sanja Prodan, zapisničar
Početak u 12,30 sati

Utvrđuje se da su na današnje ročište pristupili:
	Za predlagatelje Stanislava i Vilmu Kovačić – pun. Marino Folo, odvjetnik u Puli   

Utvrđuje se da na današnje ročište nisu pristupili:
	Dužnik. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 26. kolovoza 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 16. travnja 2026. prema kojemu na dan 15. travnja 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 1830 dana u ukupnom iznosu od 73.773,78 EUR. Na današnji dan blokada iznosi 75.291,45 EUR. 

	Punomoćnik predlagatelja navodi da se u međuvremenu uknjižio na nekretninu temeljem pravomoćne i ovršne presude posl. broj: P-111/2025 od 17. lipnja 2025. obzirom na što nema više interesa sudjelovati u ovom postupku, barem ne u ovoj fazi. Povlači prijedlog i predlaže da mu se vrati uplaćeni predujam. 

	Iz radnja koje je poduzeo sud nije utvrđeno da dužnik ima imovine. 

Sudac

rješava

Sukladno čl. 132. SZ-a pozvati će osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka.

Dovršeno u 12:35 sati.


				     Stečajni sudac	                         Za predlagatelje
										  
	
  				                 Zapisničar









